CELEX: 32011R0184
Language: et
Date: 2011-02-25 00:00:00
Title: Komisjoni määrus (EL) nr 184/2011, 25. veebruar 2011 , milles käsitletakse Bacillus subtilis ’e C-3102 (DSM 15544) lubamist munakanade, kalkunite, vähem tähtsate linnuliikide ning muude dekoratiiv- ja jahilindude söödalisandina (loa omanik Calpis Co. Ltd. Jaapan, keda Euroopa Liidus esindab Calpis Co. Ltd. Europe Representative Office)  EMPs kohaldatav tekst

26.2.2011   
            
            
               ET
            
            
               Euroopa Liidu Teataja
            
            
               L 53/33
            
         KOMISJONI MÄÄRUS (EL) nr 184/2011,
   25. veebruar 2011,
   milles käsitletakse Bacillus subtilis’e C-3102 (DSM 15544) lubamist munakanade, kalkunite, vähem tähtsate linnuliikide ning muude dekoratiiv- ja jahilindude söödalisandina (loa omanik Calpis Co. Ltd. Jaapan, keda Euroopa Liidus esindab Calpis Co. Ltd. Europe Representative Office)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistisele loa andmiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse Bacillus subtilis’e C-3102 (DSM 15544) uue kasutusviisi lubamist munakanade, kalkunite ja vähem tähtsate linnuliikide söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               
                  Bacillus subtilis’e C-3102 (DSM 15544) kasutamiseks on antud kümneaastane luba broilerkanade puhul komisjoni määrusega (EÜ) nr 1444/2006 (2) ning võõrutatud põrsaste puhul komisjoni määrusega (EL) nr 333/2010 (3).
            
         
               (5)
            
            
               On esitatud uusi andmeid, mis toetavad taotlust kõnealuse valmistise kasutamiseks munakanade, kalkunite ja vähem tähtsate linnuliikide puhul. Euroopa Toiduohutusamet (edaspidi „toiduohutusamet”) jõudis oma 5. oktoobri 2010. aasta arvamuses (4) järeldusele, et kavandatud kasutustingimuste korral ei avalda Bacillus subtilis C-3102 (DSM 15544) kahjulikku mõju loomatervisele, inimeste tervisele ega keskkonnale ning et selle valmistise kasutamine sihtliikidel parandab nende juurdekasvu. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
            
         
               (6)
            
            
               
                  Bacillus subtilis’e C-3102 (DSM 15544) hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba valmistise kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. veebruar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 271, 30.9.2006, lk 19.
   
      (3)  ELT L 102, 23.4.2010, lk 19.
   
      (4)  EFSA Journal 2010; 8(10):1867.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud tingimused
               
               
                  Loa tähtpäev
               
            
                  CFU/kg täissöödas, kui niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1820
               
               
                  Calpis Co. Ltd. Jaapan, keda esindab Calpis Co. Ltd. Europe Representative Office, Prantsusmaa
               
               
                  
                     Bacillus subtilis C-3102 (DSM 15544)
               
               
                  
                               
                           
                           
                              
                                 Söödalisandi koostis
                              
                              
                                 Bacillus subtilis’e C-3102 (DSM 15544) valmistis, mis sisaldab söödalisandit vähemalt 1 × 1010 CFU/g
                           
                        
                               
                           
                           
                              
                                 Toimeaine kirjeldus
                              
                              
                                 Bacillus subtilis’e C-3102 (DSM 15544) eluvõimelised spoorid
                           
                        
                               
                           
                           
                              
                                 Analüüsimeetodid
                                  (1)
                              
                              
                                           
                                       
                                       
                                          Arvu määramine: pindkülvimeetod, kasutades söödaproovide eelkuumutustöötlusel trüptoon-soja-agarit.
                                       
                                    
                                           
                                       
                                       
                                          Identifitseerimine: impulssvälja-geelelektroforees (PFGE).
                                       
                                    
                        
               
                  Munakanad
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
                              3.
                           
                           
                              Võib kasutada söödas, mis sisaldab järgmisi koktsidiostaatikume (kui selleks on antud luba): dekokinaat, monensiinnaatrium, robenidiinhüdrokloriid, diklasuriil, naatriumlasalotsiid, halofuginoon, narasiin, salinomütsiinnaatrium, maduramütsiinammoonium, narsiinkarbasiin, semduramütsiinnaatrium või nikarbasiin.
                           
                        
               
                  18. märts 2021
               
            
                  Kalkunid, vähem tähtsad linnuliigid ning muud dekoratiiv- ja jahilinnud
               
               
                  3 × 108
                  
               
            
         (1)  Analüüsimeetodite üksikasjad on kättesaadavad ühenduse referentlabori veebilehel www.irmm.jrc.be/crl-feed-additives.